|  |  |  |
| --- | --- | --- |
| **Številka:** | 007-299/2021/14 |  |
| **Ljubljana, dne** | 7. 7. 2021 |
| **EVA**  | 2021-2550-0027 |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA:  | Uredba o Pomorskem prostorskem planu Slovenije – predlog za obravnavo  |
|  1. | Predlog sklepov vlade: |
| Na podlagi četrtega odstavka 67. člena v zvezi s 73. členom Zakona o urejanju prostora (Uradni list RS, št. 61/17) je Vlada Republike Slovenije na … seji dne … pod točko … sprejela naslednji sklep:Vlada Republike Slovenije izdaja Uredbo o Pomorskem prostorskem planu Slovenije, ki se objavi v Uradnem listu Republike Slovenije.mag. Janja Garvas Hočevar v.d. GENERALNEGA SEKRETARJAPriloga:* Uredba o Pomorskem prostorskem planu Slovenije

Prejmejo:* Ministrstvo za okolje in prostor, Direktorat za prostor, graditev in stanovanja (gp.mop@gov.si);

V vednost:* Ministrstvo za finance (gp.mf@gov.si);
* Služba Vlade Republike Slovenije za zakonodajo (gp.svz@gov.si);
* Urad Vlade Republike Slovenije za komuniciranje (gp.ukom@gov.si).
 |
| 2. | Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: |
| / |
| 3.a | Osebe, odgovorne za strokovno pripravo in usklajenost gradiva: |
| * mag. Andrej VIZJAK, minister,
* Robert ROŽAC, državni sekretar.
* Georgi BANGIEV, generalni direktor Direktorata za prostor, graditev in stanovanja,
* mag. Lenča HUMERCA ŠOLAR, vodja Sektorja za strateški prostorski razvoj,
* Valentina LAVRENČIČ, sekretarka
 |
| 3.b | Zunanji strokovnjaki, ki so sodelovali pri pripravi dela ali celotnega gradiva: |
| / |
| 4. | Predstavniki vlade, ki bodo sodelovali pri delu Državnega zbora RS: |
| / |
| 5. | Kratek povzetek gradiva: |
| Skladno z Direktivo 2014/89/EU o vzpostavitvi okvira za pomorsko prostorsko načrtovanje (v nadaljevanju Direktiva 2014/89/EU) smo kot država članica EU dolžni vzpostaviti pomorsko prostorsko načrtovanje, in na tej podlagi pripraviti in sprejeti konkreten pomorski prostorski plan za slovenski del Jadranskega morja.Pomorski prostorski plan Slovenije (v nadaljevanju PPP) je pripravljen skladno z določbami 23. člena in četrtega odstavka 67. člena Zakona o urejanju prostora (Uradni list RS, št. 61/17; nadaljnjem besedilu: ZUreP-2) kot strateški, prostorsko razvojni dokument in velja za akcijski program za izvajanje Strategije prostorskega razvoja Slovenije (SPRS) na morju.S PPP se načrtuje na morju, ki je v zemljiškem katastru določeno kot vodno zemljišče in je v lasti države. PPP skladno z zahtevami 8. člena Protokola o celovitem upravljanju z obalnim območjem v Sredozemlju (v nadaljevanju Protokol ICZM), opredeljuje izhodiščni priobalni pas na kopnem ter vključuje usmeritve, kako naj ga lokalne skupnosti ob morju določijo v svojih občinskih prostorskih načrtih.S PPP se ne posega v obstoječe predpise, pravne režime in pravna razmerja ter strateške in izvedbene akte. PPP določa cilje in usmeritve za nadaljnji razvoj dejavnosti na morju, določa prostorsko in časovno porazdelitev ustreznih obstoječih in prihodnjih dejavnosti in rab, predstavlja okvir za njihovo medsebojno usklajevanje ter določa ukrepe za njihovo izvajanje.V PPP so dejavnosti in rabe na morju, kot jih določa Direktiva 2014/89/EU, opisane in ustrezno grafično prikazane. Vsebina PPP predstavlja obvezujoče izhodišče za izvajanje vseh dejavnosti, režimov in rab na morju ter za prostorske in upravljavske ukrepe na morju.  |

|  |
| --- |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | **DA**/NE |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| * I. Ocena finančnih posledic, ki niso načrtovane v sprejetem proračunu
 |
| **7.b Predstavitev ocene finančnih posledic pod 40.000 EUR:** |
| Skladno z Direktivo 2014/89/EU smo kot država članica, ki ima tudi morje, dolžni pripraviti in sprejeti konkreten pomorski prostorski plan za slovenski del Jadranskega morja, zato so bila sredstva za pripravo Pomorskega prostorskega plana Slovenije in za izdelavo strokovnih podlag zagotovljena iz javnih finančnih sredstev.  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA** |
|  |
| Javnost je bila vključena v pripravo gradiva v času javne razprave. Skladno z ZUreP-2, da se osnutek PPP javno objavi za najmanj 60 dni, je javna razprava o osnutkih PPP in pripadajočega Okoljskega poročila potekala od 28. 12. 2020 do 28.2.2021.Osnutka obeh dokumentov sta bila javno objavljena v Prostorskem informacijskem sistemu ministrstva, novica o javni objavi skupaj s povezavo je bila objavljena na spletni strani ministrstva. Ministrstvo je o javni objavi osnutkov obeh dokumentov dodatno, z dopisom, seznanilo resorje in ključne udeležence na lokalni ravni. Lokalne skupnosti ob morju je ministrstvo obenem pozvalo, da novico o javni objavi in povezave objavijo na svojih spletnih straneh, saj fizični dostop do osnutkov obeh javno objavljenih dokumentov zaradi razglasitve epidemije corona virusa ni bil možen.V času javne razprave je bila na pobudo Slovenskega sveta za Jadransko morje izvedena spletna predstavitev osnutkov obeh dokumentov 15. 1. 2021, namenjena istrskim občinam in ključnim lokalnim deležnikom. Ministrstvo je do pripomb in predlogov iz javne razprave zavzelo stališča in jih 2. 4. 2021 javno objavilo v Prostorskem informacijskem sistemu ministrstva, novico o javni objavi Stališč skupaj s povezavo pa je objavilo tudi na spletni strani ministrstva. Stališča do pripomb in predlogov iz javne razprave so javno dostopna na elektronskem naslovu: <https://dokumenti-pis.mop.gov.si/javno/veljavni/02_rep_priprava/2192/index.html>  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
|  |
| **11. Gradivo je uvrščeno v delovni program vlade:** | DA/**NE** |
| Sprejem Uredbe o Pomorskem prostorskem planu Slovenije ni bil uvrščen v program dela Vlade RS, je pa uvrščen v Načrt realizacije zavez iz koalicijske pogodbe o sodelovanju v vladi RS od 2020 do 2021. |
| mag. Andrej VIZJAKMINISTER |

**Priloge:**

* + Jedro gradiva 1: Predlog Uredbe o Pomorskem prostorskem planu Slovenije;
	+ Jedro gradiva 2: Obrazložitev;
	+ Priloga 1: Pomorski prostorski plan Slovenije (besedilni in grafični del v ločenih priponkah bo poslan preko SOVD-a).

**JEDRO** **GRADIVA 1: PREDLOG**

**EVA 2021-2550-0027**

Na podlagi četrtega odstavka 67. člena v zvezi s 73. členom Zakona o urejanju prostora (Uradni list RS, št. 61/17) Vlada Republike Slovenije izdaja

**UREDBO**

**o Pomorskem prostorskem planu Slovenije**

1. **člen**

S to uredbo se sprejme Pomorski prostorski plan Slovenije (v nadaljnjem besedilu: plan), ki je kot priloga sestavni del te uredbe.

1. **člen**

(1) Plan določa cilje in usmeritve za nadaljnji razvoj dejavnosti in rab na morju na način, da se dosega trajnostni prostorski razvoj, trajnostno rast pomorskih gospodarstev, trajnostni razvoj morskih območij in trajnostno rabo morskih virov.

 (2) Plan določa prostorsko in časovno porazdelitev ustreznih obstoječih in prihodnjih dejavnosti in rab, predstavlja okvir za njihovo medsebojno usklajevanje ter določa ukrepe za njihovo izvajanje.

1. **člen**

(1) Vsebina plana predstavlja izhodišče za izvajanje vseh dejavnosti, režimov in rab na morju.

(2) Plan je obvezno izhodišče za pripravo področne zakonodaje, za pripravo sektorskih razvojnih dokumentov za posamezne dejavnosti na morju, ter za izdajo vseh dovoljenj, pravic in koncesij.

(3) Plan je obvezno izhodišče za prostorsko načrtovanje in za pripravo strateških in izvedbenih aktov na državni, regionalni in lokalni ravni.

1. **člen**
2. Plan določa prostorske in upravljavske ukrepe na morju in v priobalnem pasu, rok za izvedbo ter nosilce ukrepov, zadolžene za njihovo izvajanje.
3. Učinkovitost izvajanja plana se spremlja s kazalniki tega plana.
4. **člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, julij 2021

**EVA 2021-2550-0027**

**Vlada Republike Slovenije**

**Janez Janša**

Predsednik

**Priloga:** Pomorski prostorski plan Slovenije

**JEDRO** **GRADIVA 2:**

**OBRAZLOŽITEV K PREDLOGU UREDBE O POMORSKEM PROSTORSKEM PLANU SLOVENIJE**

**I. UVOD**

1. **Pravna podlaga za sprejem Uredbe o Pomorskem prostorskem planu Slovenije:**

Evropski parlament je dne 23. julija 2014 sprejel Direktivo 2014/89/EU o vzpostavitvi okvira za pomorsko prostorsko načrtovanje (v nadaljevanju Direktiva 2014/89/EU). Kot država članica, ki ima tudi morje, smo dolžni vzpostaviti pomorsko prostorsko načrtovanje, in na tej podlagi pripraviti in sprejeti konkreten pomorski prostorski plan za slovenski del Jadranskega morja, t.j. Pomorski prostorski plan Slovenije (v nadaljevanju PPP).

S pripravo PPP se zadosti tudi zahtevam 8. člena Protokola o celovitem upravljanju z obalnim območjem v Sredozemlju (v nadaljevanju Protokol ICZM), ki države podpisnice zavezuje k vzpostavitvi območja priobalnega pasu kot posebnega upravljavskega pasu.

PPP je pripravljen skladno z določbami 23. člena in 4. odstavka 67. člena Zakona o urejanju prostora (Uradni list RS, št. 61/17; v nadaljevanju ZUreP-2) kot strateški, prostorsko razvojni dokument.

1. **Rok za izdajo uredbe, določen z zakonom**

Z uredbo se skladno z ZUreP-2 sprejme Pomorski prostorski plan Slovenije, ki je prostorski akt, za katerega Direktiva 2014/89/EU določa, da države članice Evropske skupnosti, ki imajo morje, sprejet in uveljavljen PPP posredujejo Evropski komisiji do konca marca 2021.

Predviden časovni okvir, predviden za pripravo in sprejem PPP, je presežen za 9 mesecev. Razlogi za zamudo pri izdelavi predlogov PPP in pripadajočega OP pa so:

* Obsežno strokovno delo skupaj z udeleženci pri urejanju prostora,
* medresorsko usklajevanje posameznih vsebin in rešitev,
* nepričakovano podaljšanje postopka čezmejne presoje (na zahtevo sosednjih držav),
* in ponovljen postopek pridobitve mnenja o sprejemljivosti vplivov plana.

Dodaten razlog pa je tudi razglasitev epidemije COVID 19 (corona) virusa tako v letu 2020 kot tudi v letu 2021.

Ministrstvo je o pričakovani zamudi pri pripravi predloga PPP obvestilo Evropsko komisijo preko Stalnega predstavništva Republike Slovenije pri Evropski uniji. Evropsko komisijo je seznanilo, da bo na Vladi RS sprejet PPP lahko poslali do poletja 2021.

1. **Splošna obrazložitev predloga uredbe**

PPP velja za akcijski program za izvajanje Strategije prostorskega razvoja Slovenije (SPRS) na morju, ki je operativne narave, s konkretnimi prioritetami, ukrepi in usmeritvami, in je namenjen izvedbi SPRS v srednjeročnem časovnem obdobju. Zato PPP podaja cilje in usmeritve za nadaljnji razvoj dejavnosti na morju, opredeljuje prostorsko in časovno porazdelitev ustreznih obstoječih in prihodnjih dejavnosti in rab, predstavlja okvir za njihovo medsebojno usklajevanje ter določa ukrepe za njihovo izvajanje.

1. **Predstavitev presoje posledic za posamezna področja**

a) Posledice na javnofinančna sredstva v višini, večji od 40 000 EUR v tekočem in naslednjih treh letih

Predlagano gradivo **nima** posledic na javnofinančna sredstvavečji od 40 000 EUR. Obrazložitev je podana pod točko **7.b** spremnega dopisa gradiva.

b) Posledice na usklajenost slovenskega pravnega reda s pravnim redom Evropske unije

Predlagano gradivo **nima** posledic nausklajenost slovenskega pravnega reda s pravnim redom Evropske unije. Usklajevanje Pomorskega prostorskega plana Slovenije s pravnim redom EU ni potrebno.

c) Administrativne posledice

Predlagano gradivo **nima** administrativnih posledic. Uredba o Pomorskem prostorskem planu Slovenije je obvezujoče izhodišče za izvajanje vseh dejavnosti, režimov in rab na morju ter za prostorske in upravljavske ukrepe na morju. PPP pomeni obvezno izhodišče tako za pripravo sektorskih razvojnih dokumentov za posamezne dejavnosti na morju, kot tudi za pripravo strateških in izvedbenih aktov na državni, regionalni in lokalni ravni. PPP pomeni izhodišče za podrobnejše prostorsko načrtovanje.

č) Posledice na gospodarstvo, posebej na mala in srednja podjetja ter konkurenčnost podjetij

Predlagano gradivo **ima** posledicena gospodarstvo, saj morajo ministrstva in državne javne službe ter lokalne skupnosti posamezne prostorske ureditve načrtovati skladno s področno zakonodajo in ob upoštevanju usmeritev iz PPP.

Vsi navedeni so zavezani k uporabi predpisov s področja javnih financ, zato bo potrebno posamezna gradiva naročiti po postopkih javnega naročanja.

d) Posledice na okolje, kar vključuje tudi prostorske in varstvene vidike

Predlagano gradivo **ima** posledicena okoljekar vključuje tudi prostorske in varstvene vidike.

V postopku priprave PPP je ministrstvo pridobilo tudi odločbo o potrebnosti izvedbe celovite presoje vplivov na okolje, zato so bile vsebine PPP sočasno presojane z zahtevami s področja varstva okolja in ohranjanja narave.

Izveden je bil postopek celovite presoje vplivov na okolje v skladu z ZUreP-2 in s predpisi, ki urejajo varstvo okolja. V postopku celovite presoje vplivov na okolje je bila ugotovljena sprejemljivost vplivov plana in pridobljena odločba o sprejemljivosti vplivov izvedbe plana na okolje (št. 35409-179/2019-2550-123 z dne 8. 6. 2021).

Po sprejemu Uredbe o Pomorskem prostorskem planu Slovenije bodo v fazi nadaljnjega načrtovanja, izvedeni dodatni postopki presoje vplivov na okolje, s katerimi bo ugotovljena sprejemljivost vplivov posameznih rešitev na okolje v skladu s predpisi, ki urejajo varstvo okolja.

e) Posledice na socialno področje

Predlagano gradivo **nima** posledicna socialno področje. Uredba o Pomorskem prostorskem planu Slovenije je obvezujoče izhodišče za izvajanje vseh dejavnosti, režimov in rab na morju ter za prostorske in upravljavske ukrepe na morju. PPP pomeni obvezno izhodišče tako za pripravo sektorskih razvojnih dokumentov za posamezne dejavnosti na morju, kot tudi za pripravo strateških in izvedbenih aktov na državni, regionalni in lokalni ravni.

f) Posledice na dokumenta razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij

Predlagano gradivo **ima** posledicena dokumente razvojnega načrtovanja. Uredba o Pomorskem prostorskem planu Slovenije je obvezujoče izhodišče za izvajanje vseh dejavnosti, režimov in rab na morju ter za prostorske in upravljavske ukrepe na morju. PPP pomeni obvezno izhodišče tako za pripravo sektorskih razvojnih dokumentov za posamezne dejavnosti na morju, kot tudi za pripravo strateških in izvedbenih aktov na državni, regionalni in lokalni ravni.

**II. VSEBINSKA OBRAZLOŽITEV PREDLAGANIH REŠITEV**

1. Ocena stanja in razlogi za sprejem Uredbe o Pomorskem prostorskem planu Slovenije

S PPP se ne posega v obstoječe predpise, pravne režime in pravna razmerja ter strateške in izvedbene akte. Načrtovane prostorske ureditve tega PPP so skladne z naslednjimi dokumenti:

* Odlokom o strategiji prostorskega razvoja Slovenije (Uradni list RS, št. 76/04, 33/07 – ZPNačrt, 57/12 – ZPNačrt-B in 61/17 - ZUreP-2),
* Uredbo o prostorskem redu Slovenije (Uradni list RS, št. 122/04, 33/07 – ZPNačrt, 57/12 – ZPNačrt-B in 61/17 - ZUreP-2),
* [Resolucijo o pomorski usmeritvi Republike Slovenije](http://www.uradni-list.si/dl/vip_akti/1991-02-0403.pdf) (Uradni list RS-stari, št. 10-403/1991);
* Resolucijo o strategiji za Jadran (Uradni list RS, št. 106/2009; ReSJad);
* [Strategijo razvoja Slovenije 2030](http://www.svrk.gov.si/fileadmin/svrk.gov.si/pageuploads/Strategija_razvoja_Slovenije/Strategija_razvoja_Slovenije_2030.pdf);
* Pomorskim zakonikom (Uradni list RS, št. [120/06](http://www.uradni-list.si/1/objava.jsp?urlurid=20065102) – uradno prečiščeno besedilo, [88/10](http://www.uradni-list.si/1/objava.jsp?urlurid=20104707) in [59/11](http://www.uradni-list.si/1/objava.jsp?urlurid=20112780));
* Zakonom o ratifikaciji Memoranduma o soglasju med Vlado Republike Slovenije, Vlado Republike Hrvaške in Vlado Italijanske republike za uvedbo skupnega plovbnega sistema in sheme ločene plovbe v severnem delu severnega Jadrana (Uradni list RS – Mednarodne pogodbe, št. [27/00](http://www.uradni-list.si/1/objava.jsp?urlmpid=2000128));
* Resolucijo o nacionalnem programu razvoja pomorstva Republike Slovenije (Uradni list RS, št. [87/10](http://www.uradni-list.si/1/objava.jsp?urlurid=20104686));
* Energetskim zakonom (Uradni list RS, št. 17/14 in 81/15),
* Resolucijo o Nacionalnem energetskem programu (Uradni list RS, št. 57/04),
* Zakonom o rudarstvu (Uradni list RS, št. 14/14);
* [Programom upravljanja z morskim ribištvom v vodah pod suverenostjo ali jurisdikcijo RS](http://www.mkgp.gov.si/fileadmin/mkgp.gov.si/pageuploads/podrocja/Ribistvo/program_upravljanja_ribistva_pop.pdf) (julij 2011);
* [Nacionalnim strateškim načrtom za razvoj akvakulture v Republiki Sloveniji za obdobje 2014-2020](http://www.mkgp.gov.si/fileadmin/mkgp.gov.si/pageuploads/podrocja/Ribistvo/NSNA_2014_2020.pdf);
* [Nacionalnim strateškim načrtom za razvoj ribištva)](http://www.mkgp.gov.si/fileadmin/mkgp.gov.si/pageuploads/podrocja/Ribistvo/nacionalni_strateski_nacrt_ribistvo_2007_2013.pdf);
* Strategijo trajnostne rasti slovenskega turizma 2017-2021
* Zakonom o vodah (Uradni list RS, št. [67/02](http://www.uradni-list.si/1/objava.jsp?sop=2002-01-3237), [2/04](http://www.uradni-list.si/1/objava.jsp?sop=2004-01-0064)–ZZdrI-A, 41/04-ZVO-1, 57/08, 57/12, 100/13, 40/14, 56/15 in 65/20);
* Načrtom upravljanja z morskim okoljem 2017-2021;
* Načrtom upravljanja voda na vodnem območju Jadranskega morja za obdobje 2016-2021; Načrtom upravljanja voda na vodnem območju Donave za obdobje 2016-2021
* Programom upravljanja območij Natura 2000 za obdobje 2015 – 2020
* Uredbo o Načrtu upravljanja Krajinskega parka Strunjan za obdobje 2018–2027;
* Uredbo o Načrtu upravljanja Krajinskega parka Sečoveljske soline za obdobje 2011–2021;
* Uredbo o Načrtu upravljanja Naravnega rezervata Škocjanski zatok za obdobje 2015–2024;
* Strateškim okvirjem prilagajanja podnebnim spremembam, dostopen na povezavi:
* Zakonom o obrambi - ZObr-UPB1 (Uradni list RS, št. 103/04)
* Resolucijo o splošnem dolgoročnem programu razvoja in opremljanja Slovenske vojske do leta 2025 (ReDPROSV25) (Uradni list RS, št. 99/10);
* Zakonom o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10 in 21/18 – ZNOrg)
* Resolucijo o nacionalnem programu varstva pred naravnimi in drugimi nesrečami v letih 2016 do 2022 (Uradni list RS, št. 75/2016);
* Načrtom zmanjševanja poplavne ogroženosti za obdobje 2017-2021 (Sklep Vlade z dne 27. 7. 2017);
* Strategijo kulturne dediščine za obdobje 2020-2023;

2. Vsebina predloga Uredbe o Pomorskem prostorskem planu Slovenije

Namen pomorskega prostorskega načrtovanja je spodbujati trajnostno rast pomorskih gospodarstev, trajnostni razvoj morskih območij in trajnostno rabo morskih virov. Implementacija Direktive 2014/89/EU in priprava PPP pomenita uveljavljanje celostnega pristopa k načrtovanju in upravljanju morja.

PPP določa prostorsko in časovno porazdelitev dejavnosti in rab na morju, kot jih določa Direktiva 2014/89/EU, in sicer za področja energije, pomorskega prometa, ribištva in akvakulture, pridobivanja surovin, varstva okolja vključno z dejavnostmi, ki večajo odpornost na učinke podnebnih sprememb, za področje turizma, podvodne kulturne dediščine ter urbanega razvoja. Vse naštete dejavnosti in rabe se v slovenskem morju že izvajajo, zato ne gre za nove dejavnosti in rabe na morju.

3. Območje predloga Uredbe o Pomorskem prostorskem planu Slovenije

S PPP se načrtuje na morju, ki je kot vodno zemljišče določeno v zemljiškem katastru na podlagi Zakona o vodah (Uradni list RS, št. [67/02](http://www.uradni-list.si/1/objava.jsp?sop=2002-01-3237), [2/04](http://www.uradni-list.si/1/objava.jsp?sop=2004-01-0064)–ZZdrI-A, 41/04-ZVO-1, 57/08, 57/12, 100/13, 40/14, 56/15 in 65/20) in je v lasti države.

PPP skladno z zahtevami8 8. člena Protokola ICZM opredeljuje izhodiščni priobalni pas na kopnem ter vključuje usmeritve, kako naj ga lokalne skupnosti ob morju (istrske občine) določijo v svojih občinskih prostorskih načrtih.

4. Postopek usklajevanja predloga Uredbe o Pomorskem prostorskem planu Slovenije

ZUreP-2 določa, da se postopek priprave PPP izvede smiselno v skladu z določbami, ki veljajo za postopek priprave regionalnega prostorskega plana.

Postopek priprave PPP je zasnovan na sodoben vključujoč način, ki omogoča odprto razpravo, medsebojno soočenje in preveritev različnih vsebinskih in interesnih izhodišč, predvsem pa pripravo vsebinsko usklajenega dokumenta, ki bo sprejet in podprt s strani vseh relevantnih udeležencev. Ministrstvo je v postopku priprave osnutka PPP soočilo vse sektorske razvojne in varstvene cilje na morju in jih uskladilo. V postopku priprave osnutka PPP je ministrstvo poskušalo uravnotežiti vse razvojne vidike z namenom ohranjanja morskega okolja, načrtovane dejavnosti in rabe pa so bile v pripadajočem Okoljskem poročilu dodatno presojane tudi z vidika vplivov na okolje in na zavarovana območja narave.

Pri pripravi PPP so sodelovali vsi relevantni udeleženci pri urejanju prostora na območju morja in obale na nacionalni in lokalni ravni. V pripravo PPP so od formalnega začetka postopka priprave vključeni predstavniki:

* vseh relevantnih ministrstev in služb, ki so pristojni za posamezna vsebinska področja po Direktivi o vzpostavitvi okvira za pomorsko prostorsko načrtovanje, in sicer za področja energije, pomorskega prometa, ribištva in akvakulture, pridobivanja surovin, varstva okolja vključno z dejavnostmi, ki večajo odpornost na učinke podnebnih sprememb, za področje turizma, podvodne kulturne dediščine ter urbanega razvoja;
* vseh istrskih občin ter dodatno Slovenskega sveta za Jadransko morje, razvojne regije Južna Primorska in Javnega zavoda za spodbujanje podjetništva in razvojne projekte Občine Izola.

Skladno z načeli urejanja prostora določbami iz ZUreP-2 je ministrstvo kot pripravljavec PPP dolžno zagotoviti strokovne, kakovostne in zakonite rešitve. Ker PPP določa prostorsko in časovno porazdelitev obstoječih in prihodnjih dejavnosti in rab v morju ter podaja usmeritve za izvajanje teh dejavnosti, je ministrstvo dodatno dolžno zagotoviti usklajene rešitve. Glede na navedeno je bil osnutek PPP izdelan celovito, zajeti so bili socialni, ekonomski, okoljski in prostorski vidik z namenom, da se podpre trajnostni razvoj in rast v pomorskem sektorju ter da se zagotovi čim večjo učinkovitost in trajnost dejavnosti na morju.

Ministrstvo je delovni osnutek PPP 26. 5. 2020 v pregled z vidika izvajanja Barcelonske konvencije in Protokola ICZM posredovalo PAP RAC (Program prednostnih ukrepov / Regionalni center dejavnosti) v Splitu. Predstavnika PAP-RAC sta 18. 6. 2020 ministrstvu predstavila strokovno mnenje, v katerem PAP RAC ugotavlja, da je delovni osnutek dokumenta pripravljen na visoki kakovostni ravni in da večjih dopolnitev ne potrebuje. Predstavniki PAP RAC so ministrstvu svetovali le glede uporabe in uskladitve poenotene terminologije.

# Postopek pomorskega prostorskega načrtovanja in delovni osnutek PPP je ministrstvo 19. 11. 2020 predstavilo na 19. delovnem sestanku skupine pomorskih prostorskih strokovnjakov v okviru Evropske komisije (Member State Expert Group on MSP (MSEG)) .

Skladno z ZUreP-2, da se osnutek PPP javno objavi za najmanj 60 dni, je javna razprava o osnutkih PPP in pripadajočega OP potekala od 28. 12. 2020 do 28.2.2021. V času javne razprave je bila na pobudo Slovenskega sveta za Jadransko morje izvedena spletna predstavitev osnutkov obeh dokumentov 15. 1. 2021, namenjena istrskim občinam in ključnim lokalnim deležnikom.

V času javne razprave je ministrstvo izvedlo tudi postopek čezmejnega usklajevanja in pozvalo sosednji državi, Republiko Hrvaško in Republiko Italijo, da o osnutkih PPP in pripadajočega OP podata svoje pripombe in predloge. Ministrstvo je zagotovilo osnutka obeh dokumentov prevedena v italijanski in hrvaški jezik ter ju posredovalo sosednjima državama v presojo. Republika Italija se je odzvala in posredovala pripombe, ki bistveno ne vplivajo na vsebino PPP, medtem ko Republika Hrvaška pripomb ni posredovala.

Ministrstvo je po končani javni razpravi preučilo prispele pripombe in predloge k osnutkoma PPP in pripadajočega OP ter do njih zavzelo stališča. Stališča do pripomb in predlogov iz javne razprave je ministrstvo 2. 4. 2021 javno objavilo v Prostorskem informacijskem sistemu ministrstva, novico o javni objavi Stališč skupaj s povezavo pa je objavilo tudi na spletni strani ministrstva.

Ministrstvo je predlog PPP pripravilo ob upoštevanju javno objavljenih Stališč, na podlagi mnenj resorjev, pridobljenih v času javne razprave, ter na podlagi izvedenih dodatnih usklajevanj za posamezne vsebine PPP.

Na podlagi mnenj resorjev, pridobljenih v postopku izdaje mnenja o sprejemljivosti vplivov plana na okolje in zavarovana območja narave, je ministrstvo predlog PPP dodatno popravilo in dopolnilo.

III. pojasnila v zvezi Z NADALJNJIM NAČRTOVANJEM NA MORJU IN V PRIOBALNEM PASU

Uredba o Pomorskem prostorskem planu Slovenije je obvezujoče izhodišče za izvajanje vseh dejavnosti, režimov in rab na morju ter za prostorske in upravljavske ukrepe na morju. PPP pomeni obvezno izhodišče tako za pripravo sektorskih razvojnih dokumentov za posamezne dejavnosti na morju, kot tudi za pripravo strateških in izvedbenih aktov na državni, regionalni in lokalni ravni.

Pri nadaljnjem načrtovanju posameznih dejavnosti in rab na morju morajo resorji, v čigar pristojnosti so te dejavnosti in rabe, poleg področne zakonodaje upoštevati tudi PPP.

Vsebina PPP je tudi obvezno izhodišče za pripravo podrobnejšega regionalnega prostorskega plana v Obalno kraški razvojni regiji.

Lokalne skupnosti ob morju morajo v Občinskih prostorskih načrtih določiti priobalni pas ter načrtovati posege v njem skladno z usmeritvami tega PPP.

Direktiva 2014/89/EU zahteva tudi spremljanje izvajanja PPP, zato PPP določa prostorske in upravljavske ukrepe na morju in v priobalnem pasu, rok za izvedbo ter nosilce ukrepov, zadolžene za njihovo izvajanje. Učinkovitost izvajanja PPP se bo spremljala s kazalniki, določenimi v PPP.